אליהו שלמה רענן

הרב אליהו שלמה רענן (י"ב בתשרי ה'תרצ"ה, 21 בספטמבר 1934 – כ"ט באב ה'תשנ"ח, 20 באוגוסט 1998) היה רב ישראלי ציוני דתי, חוקר במכון הלכה ברורה ובירור הלכה שעל יד ישיבת מרכז הרב ומחברי הגרעין המייסד של המאחז הדר בית"ר.

הרב רענן נרצח בשנת תשנ"ח (1998) על ידי מחבל פלסטיני שחדר לביתו בשכונת אדמות ישי שבחברון.

קורות חייו ופעילותו
נולד לרב שלום נתן רענן, ר"מ בישיבת מרכז הרב ומנהלה, ולרבנית בתיה מרים, בתו של הרב אברהם יצחק הכהן קוק – ראש ישיבת מרכז הרב ורבה הראשי הראשון של ארץ ישראל. נקרא על שם הגר"א ועל שם אבי סבו, הרב שלמה זלמן קוק.

למד בישיבת מרכז הרב והוסמך לרבנות על ידי הרב רפאל קוקנשמה של שבת עמ' 706..

נישא לרבנית חיה ונולדו להם שלושה ילדים.

הרב רענן ומשפחתו התגוררו בירושלים, ובשנת 1985 היו בין מקימי היישוב הדר בית"ר שהפך לימים לעיר ביתר עילית. בשנת 1992 עברה המשפחה למגורים בקרוואן בשכונת אדמות ישי (תל רומיידה) שביישוב היהודי בחברון.

הרב רענן למד ולימד בישיבת מרכז הרב ובישיבת תורת ירושלים, ומשנת תשל"ח ועד מותו עסק במחקר במכון הלכה ברורה ובירור הלכה שעל יד ישיבת מרכז הרב. נודע בחיבתו והתמסרותו למפעל ההתיישבות ביש"ע, וכן בהקפדתו על שמירת הלשוןהרב צבי יהודה קוק כינהו "גאון בשמירת הלשון" (נשמה של שבת עמ' 704, ועוד). ושמירת העינייםלאשתו סיפר שהוא נמנע מלהרכיב משקפיים למרות היותו זקוק להן, כדי שלא להיכשל במראות אסורים (נשמה של שבת עמ' 705)..

נהג לעלות להר הבית ואף פרסם קריאה ציבורית בנושא, לאחר שלמד עם דודו הרצי"ה קוק את תשובת הראי"ה קוק בנושאשו"ת משפט כהן סי' צו. כתב היד של קריאת הרב רענן פורסם כאן. והבין מהרצי"ה שהמצב כיום שונה מהמצב בזמן כתיבת התשובהנשמה של שבת עמ' 710, 749-748.. בכך היה לאחד מראשוני הרבנים שפרסמו תמיכה בעלייה להר הבית. תמך גם בישיבת תורת הבית, בראשות הרבנים דוד ואביגדור אלבוםשם..

כנכד הראי"ה קוק, החזיק הרב רענן בזכויות היוצרים על כתביו, לאחר שדודיו, הרצי"ה קוק ופרידה חנה רבינוביץ-תאומים, נפטרו ללא צאצאים, אביו נפטר, אחיו (אברהם יצחק) נפטר בצעירותו, ואחותו (ציפורה) אינה יורשת לפי ההלכה. באדר תשנ"ח, חצי שנה לפני הירצחו, הוא כתב ייפוי כוח לרב משה צוריאל להדפיס ולהפיץ את כתבי הרב קוקהמכתב נדפס על ידי הרב צוריאל בספר אוצרות הראיה, חלק ד עמ' 5.. הרב צוריאל עסק בההדרת כתבי גדולי ישראל בכלל והרב קוק בפרט, והיה ידידו מתקופת לימודם המשותפת בישיבת מרכז הרב, והוא השתמש בייפוי כוח זה להדפסת שמונה קבצים וכתבים נוספים של הרב קוק.

 חיים אישיים 
היה נשוי לחיה. ולהם שלושה ילדים:

 הרב אברהם יצחק רענן - ר"מ בישיבת רמות בירושלים.
 הרב מיכאל דב - חוקר תורני במכון הלכה ברורה. נשוי לרבנית אמירה רענן.
 ציפורה - אשת הרב ישראל שליסל.

הפיגוע ומותו
ב-20 באוגוסט 1998 חדר סאלם סרסור, מחבל פלסטיני, אל הקרוואן ומצא את הרב רענן ישן במיטתו. המחבל דקר למוות את הרב רענן ולאחר מכן ניסה להצית את המבנה על יושביו. הרבנית ששהתה באותה עת בחדר סמוך צעקה והמחבל נמלט מהמקום. המחבל נתפס על ידי צה"ל ונשפט בשנת 1999 ל-3 מאסרי עולם, אולם שוחרר בשנת 2011 במסגרת עסקת שליט.

הרב רענן נקבר בהר הזיתים בחלקת משפחת קוק אל מול הר הבית.

הנצחה
בחדר שבו נרצח, הוקם כולל "אור שלמה" ללימודי הלכה.

בנוסף, יצא הספר "נשמה של שבת" ובו אוסף מאמרים תורניים, בהם מאמרים של סבו הרב אברהם יצחק קוק ורבנים נוספים, וכן הספדים ודברי זיכרון על דמותו.

חיבוריו
מפתח לפירושים על משנה תורה לרמב"ם, (בשיתוף הרב ברוך כהנא), בהוצאת מכון הלכה ברורה ובירור הלכה, ירושלים תשנ"ב

מפתח להערות על שער המלך, (בשיתוף הרב ברוך כהנא), בהוצאת מכון ירושלים

קישורים חיצוניים
 מנחם אריאלי (עורך), נשמה של שבת, הוצאת שלמי אריאל, חברון תשנ"ט, זמין בספריית אסיף
 מתוך הספר נשמה של שבת:
 מאמרים שכתב הרב רענן
 הספדים על הרב רענן
 קווים לדמותו



הערות שוליים

קטגוריה:היישוב היהודי בחברון: אישים
קטגוריה:מחברי ספרות תורנית
קטגוריה:משפחת קוק
קטגוריה:חללי טרור ישראלים
קטגוריה:בוגרי ישיבת מרכז הרב
קטגוריה:מכון הלכה ברורה
קטגוריה:יהודים הקבורים בהר הזיתים: חלקת הנביאים
קטגוריה:ביתר עילית: רבנים
קטגוריה:פעילי הר הבית ובית המקדש
קטגוריה:קורבנות פיגועים ביהודה ושומרון
קטגוריה:חברון: פיגועים
קטגוריה:חללי טרור בישראל
קטגוריה:ישראלים שנולדו ב-1934
קטגוריה:ישראלים שנפטרו ב-1998